
Z A P I S N I K
30. sjednice Vijeća Mjesnog odbora Novi Retkovec,

održane 21. studenoga 2023.

u objektu mjesne samouprave Novi Retkovec, Aleja javora 23,

s početkom u 18,00 sati

NAZOČNI ČLANOVI VIJEĆA:

Ivana Ljubić, Asmirka Belošević, Marija Klarić, Danica Plečko, Dražen Rakitničan i Zrinka Lovrić.
NENAZOČNI ČLANOVI VIJEĆA: 

Igor Vukmirović i Bruno Krehula (Elizabeta Gegić stavlja mandat u mirovanje).
OSTALI NAZOČNI:
Antonio Ljubić, zamjenik članice Vijeća.

Građani: Jožica Šnuderl, Ulica jasmina 28B

               Danijel Nikolić, Ulica platana 6.
Marijan Župan, stručni savjetnik za rad tijela mjesne samouprave.

Predsjedava Ivana Ljubić, predsjednica Vijeća.

Zapisnik vodi: Marijan Župan.


Predsjednica konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 29. sjednice Vijeća, održane 24. listopada 2023., bez izmjena.

Na prijedlog članice Vijeća Marije Klarić Vijeće jednoglasno prihvaća uvrštenje dopunske točke u predloženi dnevni red, koja glasi: 

· Prijedlog postavljanja prometnog znaka „Zabrana parkiranja osim za djelatnike i korisnike OŠ Retkovec“, Aleja javora 2.

Na prijedlog predsjednice Vijeće jednoglasno utvrđuje

D N E V N I   R E D
1. Izvješće Mandatnog povjerenstva o mirovanju mandata članici Vijeća Mjesnog odbora Novi Retkovec i početku obnašanja dužnosti zamjenika članice Vijeća;

2. Prijedlog zaključka o Izvješću Mandatnog povjerenstva o mirovanju mandata članici Vijeća Mjesnog odbora Novi Retkovec i početku obnašanja dužnosti zamjenika članice Vijeća;

3. Polaganje prisege člana Vijeća;
4. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2024;

5. Prijedlog uvođenja zone naplate parkiranja ispred zgrada u Ulici platana k.br. 2, 4, 6, 8 i 10 – donošenje zaključka;
6. Prijedlog plana malih komunalnih akcija Mjesnog odbora Novi Retkovec za 2024.;
7. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024;

8. Prijedlog zaključka o povremenom korištenju prostora mjesne samouprave prema zahtjevu Udruge umirovljenika „Zagrebačka Dubrava“ Podružnica Novi Retkovec;
9. Prijedlog postavljanja prometnog znaka „Zabrana parkiranja osim za djelatnike i korisnike OŠ Retkovec“, Aleja javora 2 – donošenje zaključka;

10. Zahtjev za postavljanje uspornika i iscrtavanje pješačkog prijelaza na spoju Čulinečke ceste i Treskavičke ulice – donošenje zaključka;
11. Zahtjev za uklanjanje kontejnera za smeće s lokacije ispred stambenog objekta u Ulici platana k.br.10 – donošenje zaključka;
12. Aktualna komunalna problematika;
13. Pitanja, prijedlozi i obavijesti.
Ad 1. Izvješće Mandatnog povjerenstva o mirovanju mandata članici Vijeća Mjesnog 
odbora Novi Retkovec i početku obnašanja dužnosti zamjenika članice Vijeća.
  Članovi Vijeća primili su pisani materijal uz poziv. 
Predsjednica usmeno obavještava nazočne da je članica Vijeća Elizabeta Gegić predala izjavu kojom stavlja svoj mandat u mirovanje iz osobnih razloga. Kandidacijska lista MOŽEMO!, ZAGREB JE NAŠ! NOVA LJEVICA, ORaH, Za Grad za njenog je zamjenika odredila Antonija Ljubića. Budući da predsjednik Mandatnog povjerenstva nije prisutan na sjednici, poziva jednu od dvije prisutne članice Mandatnog povjerenstva da pročita Izvješće.

 Zrinka Lovrić čita Izvješće Mandatnog povjerenstva o mirovanju mandata članici Vijeća Mjesnog odbora Novi Retkovec i početku obnašanja dužnosti zamjenika članice Vijeća.
(Tekst Izvješća prilaže se ovom zapisniku i njegov je sastavni dio.)

Ad 2. Prijedlog zaključka o Izvješću Mandatnog povjerenstva o mirovanju mandata 
članici Vijeća Mjesnog odbora Novi Retkovec i početku obnašanja dužnosti zamjenika 
članice Vijeća.

Članovi Vijeća primili su pisani materijal uz poziv.


U raspravi sudjeluju: /

Vijeće s 4 glasa ZA i 2 SUZDRŽANA glasa donosi

      ZAKLJUČAK

o Izvješću Mandatnog povjerenstva o mirovanju mandata članici Vijeća Mjesnog odbora Novi Retkovec i početku obnašanja dužnosti zamjenika članice Vijeća

I. Prima se na znanje Izvješće Mandatnog povjerenstva o mirovanju mandata članici Vijeća Mjesnog odbora Novi Retkovec i početku obnašanja dužnosti zamjenika članice Vijeća.

II. Dana 24. listopada 2023. započinje mirovanje mandata iz osobnih razloga članici Vijeća Elizabeti Gegić. 

Dana 6. studenoga 2023. Antonio Ljubić započinje s obnašanjem dužnosti zamjenika članice Vijeća.

III. Ovaj će Zaključak biti objavljen na oglasnoj ploči u sjedištu Mjesnog odbora Novi Retkovec.

Ad 3. Polaganje prisege člana Vijeća.

Predsjednica poziva Antonija Ljubića da položi prisegu. Čita tekst prisege.

           Antonio Ljubić ustaje, priseže te potpisuje tekst prisege.
Ad 4. Prijedlog zaključka o davanju mišljenja o Prijedlogu programa građenja 
komunalne infrastrukture na području Grada Zagreba u 2024.

Članovi Vijeća primili su pisani materijal uz poziv.
Gošća na sjednici Jožica Šnuderl (stanovnica Novoga Retkovca) zainteresirana za temu ove točke dnevnoga reda predlaže Vijeću da se u Prijedlog programa građenja komunalne infrastrukture na području Grada Zagreba u 2024. uvrsti uređenje prilaza i prolaza između ulica u Novom Retkovcu. Opisuje sve probleme s kojima se stanovnici Novoga Retkovca suočavaju zbog neuređenih, neasfaltiranih, neravnih i punih rupa (padanje i teže ozlijeđivanje itd.) prilaza i prolaza na putu do svojih stambenih objekata. 


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Zrinka Lovrić.

Nakon što je predsjednica dala na glasovanje Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2024. s dodatkom da se u nj uvrsti i uređenje prilaza i prolaza između ulica u Novom Retkovcu

    Vijeće jednoglasno donosi
Z A K LJ U Č A K

o davanju mišljenja o Prijedlogu programa građenja

komunalne infrastrukture na području Grada Zagreba u 2024.

1. Razmotren je Prijedlog programa građenja komunalne infrastrukture na području Grada Zagreba u 2024.

2. Prijedlog programa građenja komunalne infrastrukture na području Grada Zagreba u 

2024. prihvaća se, ali uz zahtjev da se u njega uvrsti i uređenje prilaza i prolaza 

između ulica u Novom Retkovcu.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 5. Prijedlog uvođenja zone naplate parkiranja ispred zgrada u Ulici platana k.br. 2, 
4, 6, 8 i 10.

Predsjednica usmeno obavještava nazočne o predmetu rasprave i odlučivanja.
Prisutni građanin Danijel Nikolić, koji je Vijeću podnio predmetni zahtjev, obrazlaže 
razloge svojega prijedloga za uvođenje naplate parkiranja ispred zgrada u Ulici platana    

k.br. 2, 4, 6, 8 i 10. te ističe da je čitav širi prostor oko njihovih zgrada zauzet 

parkiranim automobilima, često cjelodnevno, jer, kako navodi, njihovi vlasnici koji 

dolaze iz pravca istoka, iz Sesveta, ovdje ostavljaju svoja motorna vozila, a dalje 

nastavljaju obližnjim vlakom ili ZET-ovim prijevozom, tako da su ovdašnji stanari 

onemogućeni parkirati kraj svojih stambenih objekata, već mjesta za to traže dalje u 

naselju. 


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Zrinka Lovrić.

                Nakon što je predsjednica dala na glasovanje Prijedlog zaključka o prijedlogu 
                uvođenja zone naplate parkiranja ispred zgrada u Ulici platana k.br. 2, 4, 6, 8 i 10 
                Vijeće sa 7  glasova PROTIV nije usvojilo ovaj Prijedlog zaključka.
Ad 6. Prijedlog plana malih komunalnih akcija Mjesnog odbora Novi Retkovec za 2024.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Zrinka Lovrić.


Vijeće jednoglasno donosi
Plan malih komunalnih akcija

Mjesnog odbora Novi Retkovec za 2024. godinu
1. Ovim se Planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Novi Retkovec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 73.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donja Dubrava u 2024.

Ad 7.  Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024;


Članovi Vijeća primili su pisani materijal uz poziv.


U raspravi sudjeluju: /

Vijeće jednoglasno donosi
Z A K LJ U Č A K

o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

1. Razmotren je Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. 

2. Prihvaća se Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

     Ad 8. Prijedlog zaključka o povremenom korištenju prostora mjesne samouprave prema 
     zahtjevu Udruge umirovljenika „Zagrebačka Dubrava“ Podružnica Novi Retkovec.
Članovi Vijeća primili su pisani materijal uz poziv.


U raspravi sudjeluju: Asmirka Belošević, Marija Klarić, Danica Plečko i Dražen Rakitničan.

Vijeće sa 6 glasova ZA i 1 SUZDRŽANIM glasom donosi

Z A K LJ U Č A K

o povremenom korištenju prostora mjesne samouprave prema zahtjevu

 Udruge umirovljenika „Zagrebačka Dubrava“ Podružnica Novi Retkovec

1. Udruzi umirovljenika „Zagrebačka Dubrava“ Podružnica Novi Retkovec odobrava se povremeno korištenje prostora u objektu mjesne samouprave Novi Retkovec, Aleja javora 23, svake srijede u mjesecu i to dvorana od 17,00 – 19,00 sati i kuhinja od 17,00 – 20,00 sati.

2. Prostor iz točke 1. ovog Zaključka koristit će Udruga umirovljenika „Zagrebačka Dubrava“ Podružnica Novi Retkovec bez naknade.

3. Udruga umirovljenika „Zagrebačka Dubrava“ Podružnica Novi Retkovec obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

     Ad 9.  Prijedlog postavljanja prometnog znaka „Zabrana parkiranja osim za djelatnike i 
     korisnike OŠ Retkovec“, Aleja javora 2.
Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Zrinka Lovrić.


Vijeće jednoglasno donosi
Z A K LJ U Č A K

o prijedlogu postavljanja prometnog znaka „Zabrana parkiranja

osim za djelatnike i  korisnike OŠ Retkovec“, Aleja javora 2

1. Razmotren je prijedlog i potreba za postavljanjem prometnog znaka „Zabrana parkiranja osim za djelatnike i  korisnike OŠ Retkovec“, na uređenom prostoru ispred OŠ Retkovec, Aleja javora 2.

2. Predlaže se postavljanje prometnoga znaka kako je navedeno u točki 1. ovoga Zaključka. 

3. Navedeni zahtjev temelji se na činjenici da stanari okolnih objekata (i poslovne osobe koje raspolažu s većim brojem vozila) svoja vozila parkiraju na uređenom prostoru ispred ograde škole (i na duže vrijeme), što stvara problem djelatnicima, ali isto tako i roditeljima koji pri dovođenju i odvođenju manje djece iz škole nemaju mogućnost barem nakratko parkirati.

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

 Ad 10.  Zahtjev za postavljanje uspornika i iscrtavanje pješačkog prijelaza na spoju  

 Čulinečke ceste i Treskavičke ulice.
Članovi Vijeća primili su pisani materijal uz poziv.

U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Zrinka Lovrić.


Konsenzualno je utvrđeno da podnositelj zahtjeva dostavi suglasnosti od Doma za starije i svih okolnih objekata koji se nalaze u blizini. 
           Ad 11. Zahtjev za uklanjanje kontejnera za smeće s lokacije ispred stambenog objekta 

           u Ulici platana k.br.10.
Članovi Vijeća primili su pisani materijal uz poziv.

U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Zrinka Lovrić.

Nakon što je predsjednica dala na glasovanje Prijedlog zaključka o zahtjevu za uklanjanje kontejnera za smeće s lokacije ispred stambenog objekta u Ulici platana k.br.10 utvrđuje se da Vijeće sa 7 glasova PROTIV nije usvojilo ovaj Prijedlog zaključka.

          Ad 12.  Aktualna komunalna problematika.
           Nije bilo riječi po ovoj točki dnevnoga reda.

          Ad 13. Pitanja, prijedlozi i obavijesti.
Zrinka Lovrić -  traži hitno odštopavanje šahtova oborinske odvodnje u ulici Dubrava k.br. 212 – 224 na parkirališnom dijelu s južne strane zgrade, kao i u Aleji javora i Ulici platana.
Izvješće o glasanju na 30. sjednici VMO Novi Retkovec dana  21. studenoga 2023.

	*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Dovršeno u 19,40 sati.

KLASA: 024-08/23-003/2311
URBROJ: 251-13-11-4/002-23-2

Zagreb, 21. studenoga 2023.

Zapisnik sastavio:

Marijan Župan

PREDSJEDNICA VIJEĆA

                                                                                            Mjesnog odbora Novi Retkovec

            Ivana Ljubić


	


